Komisijos reglamentas (EB) Nr. 831/97
1997 m. gegužės 7 d.
nustatantis prekybos standartus, taikomus avokadoms
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1], ypač jo 2 straipsnio 2 dalį,
kadangi Tarybos reglamento (EB) Nr. 2200/96 I priede nurodytiems produktams turi būti priimti standartai; kadangi tame priede išvardytiems produktams jokie Bendrijos standartai nebuvo nustatyti, inter alia, ir avokadoms; kadangi dėl to būtina nustatyti prekybos standartus tiems produktams; kadangi siekiant pasaulinės rinkos skaidrumą būtina atsižvelgti į Jungtinių Tautų Ekonomikos komisijos Europai rekomenduojamus tų produktų standartus;
kadangi tų standartų taikymas turi padėti pašalinti iš rinkos nepatenkinamos kokybės produktus gaminant produkciją, kuri geriau tenkintų vartotojų poreikius, ir gerinant prekybą konkurencinėmis sąlygomis, tokiu būdu padedant didinti produkcijos pelningumą;
kadangi šie standartai taikytini visose prekybos etapuose; kadangi transportavimas tolimus atstumus, ilgiau negu tam tikrą laiką trunkantis sandėliavimas ir tų produktų perkrovimų skaičius dėl produktų biologinės brandos ar dėl jų natūralaus gedimo gali sukelti produktų tam tikrų pakitimų; kadangi į tuos pakitimus būtina atsižvelgti taikant standartus prekybos etapuose po produktų išsiuntimo; kadangi "Aukščiausiajai" rūšiai priklausantys produktai turi būti ypač kruopščiai rūšiuojami ir pakuojami, todėl vienintelis veiksnys, į kurį reikia atsižvelgti, yra šviežumo trūkumas ir pabrinkimas;
kadangi šiuo reglamentu nustatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Kokybės standartai taikomi avokadoms, kurių KN kodas yra 080440, pateikiami šio dokumento priede.
2. Šie standartai taikomi visuose prekybos etapuose laikantis sąlygų, nurodytų Reglamentu (EB) Nr. 2200/96.
Tačiau etapuose po išsiuntimo produktams leidžiami tokie nukrypimai:
a) nežymus šviežumo trūkumas ir pabrinkimas;
b) nežymūs gedimai dėl jų biologinio vystymosi ir gedimo, jeigu tai yra "Aukščiausiajai" rūšiai nepriklausantys produktai.
2 straipsnis
Šis reglamentas įsigalioja 1997 m. birželio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. gegužės 7 d.